# Noradrenalin

Norepinefrin
|  |
|  |
| (IUPAC) ime
 |
| 4-[(1*R*)-2-amino-1-hidroksietil]benzen-1,2-diol |
| Klinički podaci
 |
| Robne marke
 | Levarterenol
 |
| AHFS/Drugs.com
 | Monografija |
| Identifikatori
 |
| CAS broj
 | 51-41-2 |
| ATC kod
 | C01CA03 |
| PubChem
 | 439260 |
| DrugBank
 | DB00368 |
| ChemSpider
 | 388394 |
| UNII
 | X4W3ENH1CVY |
| KEGG
 | D00076Y |
| ChEBI
 | CHEBI:18357Y |
| ChEMBL
 | CHEMBL1437Y |
| Hemijski podaci
 |
| Formula
 | C8H11NO3 |
| Mol. masa
 | 169.18 g/mol
 |
|

| InChI |
| --- |
| InChI=1S/C8H11NO3/c9-4-8(12)5-1-2-6(10)7(11)3-5/h1-3,8,10-12H,4,9H2/t8-/m0/s1Y Key: SFLSHLFXELFNJZ-QMMMGPOBSA-NY |

 |
| Sinonimi
 | Noradrenalin (*R*)-(–)-Norepinefrin l-1-(3,4-Dihidroksifenil)-2-aminoetanol
 |
| Fizički podaci
 |
| Gustina
 | 1.397±0.06 g/cm³
 |
| Tačka topljenja
 | 217 °C (423 °F) (*razlaže se*)
 |
| Tačka ključanja
 | 442.6 °C (829 °F) ±40.0 °C
 |
| Farmakokinetički podaci
 |
| Metabolizam
 | Hepatički
 |
| Izlučivanje
 | Urin (84-96%)
 |
| Farmakoinformacioni podaci
 |
| Licenca
 |
US FDA:link |
| Trudnoća
 | B3(AU) C(US)  |
| Pravni status
 | Samo na recept (S4) (AU) ℞-only (CA) POM (UK) ℞-only (SAD)  |
| Način primene
 | Intravenozno
 |

**Noradrenalin** ili **norepinefrin** je hemijska supstanca iz grupe kateholamina koja se proizvodi u organizmu. Noradrenalin je glavni neurotransmiter postganglijskih neurona simpatičkog sistema. Jedan deo noradrenalina se sintetiše i oslobađa iz srži nadbubrežnih žlezda kao hormon direktno u krv.

## Rasprostranjenost

* Najveći deo noradrenalina proizvodi se u postgangliskim simpatičkim vlaknima. Njegovim oslobađanjem i vezivanjem za odgvarajuće receptore ciljnih organa ostvaruje se dejstvo simpatičkog sistema. Neka simpatička vlakana sekretuju sa noradrenalinom neuropeptid Y i ATP kao kontransmitere.
* Jedan deo potiče iz srži nadbubrežnih žlezda. Odatle se sekretuje u direktno krv i putem nje dospeva do gotovo svih organa gde se vezuje za receptore i ostvaruje svoju funkciju.
* U produženoj moždini i moždanom mostu (latinski: *Pons*) nalazi se plavo plavo jedro (latinski: *Locus coeruleus*), čiji su neuroni bogati noradrenalinom. Nervne ćelije iz ovog jedra protežu se do kore velikog mozga, kičmene moždine, malog mozga. Ovi neuroni imaju ulogu u ragulaciji sna i budnosti, kontroli krvotoka...

## Uloga

Noradrenalin je jedan od hormona stresa. Usled stresne reakcije dolazi do aktivacije simpatičkog sistema i lučenja noradrenalina. Pod uticajem ovog neurotransmitera dolazi do:

* aktivacije moždanih struktura i usmeravanja pažnje
* ubrzanje rada srca (ß1)
* povećanja snage srca (β1)
* suženja krvnih sudova (vazokonstrikcija) (α1) perifernog tkiva
* proširenja zenica (midrijaza)
* imhibicije rada creva i bešike, i pojačavanja tonusa mičića sfinktera.
* Noradrenalin učestvuje još u regulaciji sna i raspoloženja.

Noradrenalin priprema organizam za borbu ili beg.

## Metabolizam i dejstvo adrenalina

### Sinteza

Noradrenalin zajedno sa dopaminom i adrenalinom pripada grupi kateholamina. Svi katehoamini se sintetišu iz aminokiseline tirozin. Sinteza se vrši direktno u nervnim završecima adrenergičkih neurona, odnosno ćelija srži nadbubrežnih žlezdi, koji poseduju enzime neophodne za ovu sintezu. Tirozin se transportuje iz spoljašnje sredine, mada se može proizvesti iz aminokiseline fenilalanin u ćelijama. Najpre se tirozin hidroksiliše uz pomoć tirozinhidroksilaze do dihidroksifenilalanina (DOPA). Zatim se DOPA procesom dekarboksilacije uz dejstvo enzima dekarboksilaza aromatičnih aminikiselina prevede u dopamin. Dopamin se hidroksiliše preko enzima dopaminhidroksilaza i nastaje noradrenalin. Reakcija može teći dalje jer se metilovanjem noradrenalina dobija adrenalin, još jedan od neurotransmitera.

Noradrenalin se skladišti u sinaptičkim vezikulama, odnosno vezikulama ćelija srži nadbubrežnih žlezda, odakle se i oslobađa procesom egzocitoze.

### Dejstvo

Noradrenalin ispoljava dejstvo vezujući se za odgovarajuće receptore. Postoje α i β receptori. Svi receptori su povezani sa G-proteinom. α receptori se dele na α1 i α2, a β na β1, β2 receptore. Noradrenalin se vezije pretežno za α i za β1 receptore, dok se za β2 receptore vezuje nešto slabije. Odatle potiče i mala razlika u dejstvu ovih veoma sličnih supstanci, tako da npr. adrenalin preko β2 receptora može delovati vazodilatatorno, a preko α1 vazokonstriktorno, dok noradrenalin deluje više preko α1 receptora vazokonstriktorno.

α1-receptori aktiviraju preko proteina-G fosfolipazu C, koja dovodi do daljih promena.

α2-receptori inhibiraju preko proteina-G adenilciklazu-smanjuje se koncentracija cAMP-a, otvaraju se kalijumski kanali, a zatvaraju kalcijumski. Ovi receptori imaju inhibitorno dejstvo.

ß1, ß2-receptori aktiviraju preko proteina-G adenilciklazu, što dovodi do daljih promena kao npr. razgradnja glikogena, razgranja masti...

### Inaktivacija nordrenalina

Noradrenalin je vrlo kratko vreme aktivan, jer se brzo inaktivira reapsorpcijom u nervne završetke. U njihovoj citoplazmi se razgrađuje putem enzima monoaminooksidaza (MAO) i kateholamin-O-metiltransferaza (COMT) ili ponovo skladišti u vezikule. Proizvodi inaktivacije su normetanefrin, i vanilin mandelična kiselina. Koncentracija vanilin mandelične kiseline se može meriti u mokraći, što igra ulogu u dijagnozi nakih bolesti.

Neke supstance kao npr. kokain blokiraju reasorpciju noradrenalina u nervne završetke i tako produžavaju Njegovo dejstvo. Kokain inače sprečava i razgradnju dopamina i serotonina.

U lečenju depresije koriste se takođe lekovi (triciklični antidepresivi) koji pretežno blokiraju reapsorpciju noradrenallina (u manjoj meri i druga dva spomenuta neurotransmitera) u nervne završetke. Postoje i druge vrste antidepresiva, koji selektivno sprečavaju reapsorpciju serotonina i noradrenaline.

## Poremećaji

* Feohromocitom

Feohromocitom je tumor koji proizvodi i oslobađa kateholamine i serotonin. Karakteriše se naglim napadima visokog krvnog pritiska (hipertenzija), crvenila (engleski: *flush*) i povraćanja.

## Reference

## Literatura

* Forth Henschler Rummel. *Pharmakologie und toxikologie*. Urban&Fischer. ISBN 3-437-42520-X.
* Arthur C. Guyton John E. Hall (1999). *Medicinska fiziologija*. savremena administracija Beograd.
* Darinka Koraćević, Gordana Bjelaković, Vidosava Đorđević. *Biohemija*. savremena administracija. ISBN 86-387-0622-7.

## Povezano

* Feohromocitom
* Depresija
* Antidepresivi
* Protein-G
* cAMP
* Adrenalin
* Dopamin
* Serotonin
* Autonomni nervni sistem

## Vanjske veze

Šablon:Amino alkoholi